Ossi Sandvik

Ossi Sandvik (s. 16. huhtikuuta 1953 Jalasjärvi) on perussuomalaisten entinen puoluesihteeri vuosina 2007–2013. Hän on toiminut myös kansanedustaja Raimo Vistbackan eduskunta-avustajana ja Perussuomalaisten Etelä-Pohjanmaan piirin piirisihteerinä. 

Sandvik on kotoisin Jalasjärven Luopajärveltä. Vuoden 2008 kunnallisvaaleissa hänet valittiin kotikuntansa valtuustoon 101 äänellä ja jatkokaudelle vuoden 2012 kunnallisvaaleissa 68 äänellä. Hän oli valtuuston jäsen myös vuosina 1993–1996.

Joulukuussa 2013 Sandvik sai syytteen viestintäsalaisuuden loukkaamisesta. Sandvik oli puoluesihteerinä toimiessaan avannut toiselle henkilölle osoitetun kirjeen ja hävittänyt sen. Hän myönsi teon, mutta kiisti syyllistyneensä rikokseen. Marraskuussa 2014 Helsingin käräjäoikeus tuomitsi Sandvikin 40 päiväsakkoon.

Lähteet 

Perussuomalaiset poliitikot
Perussuomalaisten puoluesihteerit
Jalasjärven kunnanvaltuutetut
Vuonna 1953 syntyneet
Elävät henkilöt